Държавен вестник, бр. 16, 2021 г., стр. 143

БРОЙ  16	
Д Ъ Р Ж А В Е Н  В Е С Т Н И К 	
СТР.  143  
МИНИСТЕРСТВО
НА ЗДРАВЕОПАЗВАНЕТО
НАРЕДБА № 2
от 28 януари 2021 г.
за утвърждаване на медицински стандарт 
„Ревматология“
Член единствен. С тази наредба се утвърж­
дава медицински стандарт по медицинската 
специалност „Ревматология“ съгласно при­
ложението.
Преходни и заключителни разпоредби
§ 1. Лечебните заведения привеждат дей­
ността си в съответствие с тази наредба в срок 
до 6 месеца от влизането є в сила.
§ 2. Наредбата се издава на основание чл. 6, 
ал. 1 от Закона за лечебните заведения и от­
меня Наредба № 6 от 2016 г. за утвърждаване 
на медицински стандарт „Ревматология“ (ДВ, 
бр. 93 от 2016 г.).
Министър:
Костадин Ангелов
Приложение
към член единствен
МЕДИЦИНСКИ СТАНДАРТ
„РЕВМАТОЛОГИЯ“
1. Основна характеристика на медицин­
ската специалност „Ревматология“
1.1. Дефиниция, основни цели и задачи.
1.1.1. Дефиниция – медицинската специал­
ност „Ревматология“ е с интердисциплинарни 
връзки за взаимодействие с други специал­
ности в областта на профилактиката, диаг­
ностиката, лечението и рехабилитацията на 
заболяванията на опорно-двигателния апарат 
и съединителната тъкан.
1.1.2. Основната цел на медицинската спе­
циалност „Ревматология“ е подобряване на 
обусловеното от здравето качество на живот 
на пациентите чрез превенция на ревматич­
ните заболявания, ранната им диагностика, 
ефективното им лечение и рехабилитация.
1.1.3. Основни задачи за изпълнението на 
целта са: осигуряване на висококвалифици­
рана ранна диагностика на заболявания, ано­
малии и травми в сферата на ревматологията, 
адекватно и качествено специфично лечение, 
прогнозиране на изхода от заболяването, 
промоция на здравето, ефективна първична 
и вторична профилактика, рехабилитация и 
здравни грижи за нуждаещите се.
1.2. Видове дейности в обхвата на меди­
цинската специалност „Ревматология“.
1.2.1. Промоция на здравето и профилак­
тика на ревматичните заболявания:
1.2.1.1. разясняване на рисковите фактори 
за развитие на ревматичните заболявания и 
възможностите за укрепване и подобряване 
на здравето, развитие на позитивни здравни 
характеристики и утвърждаване на положи­
телни здравни навици и жизнени умения, в 
това число: здравословно хранене, двигателна 
активност, режим на труд и почивка и др.;
1.2.1.2. извършване на консултативни прег­
леди след насочване от лекар от първичната 
извънболнична медицинска помощ или друг 
лекар-специалист на пациенти с установени 
рискови фактори за развитие на ревматично 
заболяване;
1.2.1.3. дейности по национални или реги­
онални здравни програми за профилактика 
и скрининг на ревматичните заболявания.
1.2.2. Диагностично-лечебната и рехаби­
литационна дейност в лечебни заведения 
за болнична помощ включват диагностика, 
лечение и рехабилитация на остри и изос­
трени хронични ревматични заболявания, 
след насочване от лекар от първичната или 
специализираната извънболнична медицин­
ска помощ:
1.2.2.1. снемане на анамнеза и провеждане 
на обстоен физикален преглед на пациента с 
функционална оценка на опорно-двигателния 
апарат;
1.2.2.2. назначаване на необходимите ла­
бораторни и образни изследвания;
1.2.2.3. поставяне на първична диагноза, 
определяне на диференциално-диагностич­
ния план и необходимостта от прилагане 
на допълнителни диагностични методи и 
консултации;
1.2.2.4. провеждане на консервативно лече­
ние на пациенти с ревматични заболявания 
и определяне на необходимостта от други ле­
чебни и/или рехабилитационни мероприятия, 
в това число оперативно лечение, хоспита­
лизиране в специализирана ревматологична 
структура или лечение в специализирани 
структури по физикална и рехабилитационна 
медицина;
1.2.2.5. диагностициране и консервативно 
лечение на пациенти с остри и изострени хро­
нични ревматични заболявания – извършва се 
само в лечебни заведения за извънболнична 
и болнична помощ, в които се осъществява 
дейност по медицинската специалност „Рев­
матология“;
1.2.2.6. консултиране с други специалисти 
на пациенти с ревматични заболявания със 
системни прояви и съмнение за съчетаване 
или припокриване на симптомите с тези на 
друго заболяване.
1.2.3. Диспансеризация на лица с ревма­
тични заболявания.
1.3. Интердисциплинарни дейности между 
медицинската специалност „Ревматология“ и 
други медицински специалности и дефини­
ране на взаимодействието и координацията 
между тях.